Document ID: 31994R2815

ΚΑΝΟΝΙΣΜΟΣ (ΕΚ) αριθ. 2815/94 ΤΗΣ ΕΠΙΤΡΟΠΗΣ της 18ης Νοεμβρίου 1994 για τροποποίηση του κανονισμού (ΕΚ) αριθ. 1213/94 σε ό,τι αφορά την έκδοση πιστοποιητκών εισαγωγής σκόρδων καταγωγής Κίνας για τους μήνες Δεκέμβριο 1994 και Ιανουάριο 1995
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς τον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 2753/94 της Επιτροπής (2), και ιδίως το άρθρο 29 παράγραφος 2,
Εκτιμώντας:
ότι, με τον κανονισμό (ΕΚ) αριθ. 1213/94 της 27ης Μαΐου 1994 για μέτρο διασφαλίσεως που εφαρμόζεται στις εισαγωγές σκόρδων καταγωγής Κίνας (3), όπως τροποποιήθηκε από τον κανονισμό (ΕΚ) αριθ. 1992/94 (4), η Επιτροπή καθόρισε τις μηνιαίες ποσότητες για τις οποίες δύνανται να εκδίδονται πιστοποιητικά εισαγωγής σκόρδων καταγωγής Κίνας, για την περίοδο από 1ης Σεπτεμβρίου 1994 έως 31 Μαΐου 1995-
ότι, για να καταστεί δυνατή η έκδοση πιστοποιητικών εισαγωγής στους επιχειρηματίες των νέων κρατών μελών από τον Ιανουάριο 1995, κρίνεται σκόπιμο να τροποποιηθούν οι μέγιστες ποσότητες του Δεκεμβρίου 1994 και του Ιανουαρίου 1995 καθώς επίσης και οι αντίστοιχες προθέσεις για την υποβολή των αιτήσεων έκδοσης πιστοποιητικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΚ) αριθ. 1213/94 οι γραμμές που ακολουθούν τους μήνες "Δεκέμβριο" και "Ιανουάριο" αντικαθίστανται από το ακόλουθο κείμενο:
"Δεκέμβριος 24. 11. 1994 - 2. 1. 1995 Ιανουάριος 3. 1. 1995 - 24. 1. 1995 333
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Νοεμβρίου 1994.

Labels: 3
17
18